สอบถามค่ะ ประจำเดือนเพิ่งมาหลังคลอดน้อยได้2ปี แต่มาติดๆกัน3รอบค่ะ รอบแรกเป็นอยู่5วัน แล้วก็หาย อีก5วันต่อมาเป็นรอบที่2 เป็นอยู่5วันก็หาย ผ่านมา1อาทิตย์ มารอบที่3(ตอนนี้กำลังเป็นอยู่) ทั้ง3รอบมีประจำเดือนออกมาเยอะทั้ง3รอบ แบบนี้ผิดปกติหรือไม่คะ ควรพบแพทย์หรือไม่คะ
สวัสดีค่ะเลือดประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดประจำเดือนมากระปริดกระปรอย ไม่ได้มาเป็นรอบเดือนดังกล่าวมา น่าจะเป็นเลือดออกผิดปกติจากสาเหตุอื่นๆที่ไม่ใช่ประจำเดือนเช่น ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ฮอร์โมนรังไข่ไม่สมดุล เป็นต้นซึ่งแนะนำการไปพบแพทย์เพื่อตรวจหาสาเหตุที่แน่ชัดต่อไป ไม่ควรปล่อยทิ้งไว้ หากเลือดออกมากจนซีดเพลีย ออกติดต่อกันเกิน 7 วันแล้ว ควรรีบไป ในเบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง